Det har hele natten til onsdag rusket i Nordjylland, men det ser ud til at vinden må lægge sig uden at have forårsaget stor skade. - Vi har kunnet følge med på overvågningkameraerne ved Limfjordstunnellen, og de har da vugget noget frem og tilbage, siger vagtchef ved Nordjyllands Politi Per Vagn Nielsen. -Men det er faktisk kun et par væltede træer ved Gandrup, vi har fået besked om. De ligger på kørebanen på Hølundvej og generer lidt, siger han. Falck i Nordjylland kan også melde om et enkelt tilfælde, hvor et træ har måttet lægge sig for naturens kræfter. Har du oplevet konsekvenser af blæsevejret? Så send os meget gerne dine billeder og historier. Du kan gøre det på redaktion@tv2nord.dk eller på vores Facebook-side .

Opsummering:
Nordjyllands Politi kan onsdag morgen kun melde om væltede træer